title: "Slaawerei"
text: "Slaawerei as en tustant, huar minsken tumanst en tidjloong \u00fcs hanelswaar uunsen wurd. Slaawen k\u00fcd k\u00e4\u00e4ft an ferk\u00e4\u00e4ft, ferh\u00fc\u00fcrd, ferskeenkt of ferareft wurd. Uun flook lunen, huar slaawen h\u00e4\u00e4len wurd, k\u00fcd a slaawen jo oober salew freikuupe.\n\nSant 1800 as det slaawerei stak f\u00f6r stak ufskaafet wurden, man iarst 1981 as't uun det leetst lun (Mauretaanien) uk w\u00fcrelk ferbeeden wurden.\n\nSlaawenhanel \n\nFaan't 17. juarhunert bit iin uun't 19. juarhunert j\u00e4\u00e4w't en slaawenhanel auer a Atlantik. Uun Waastafrikoo san slaawen \"iink\u00e4\u00e4ft\" wurden uun b\u00fctj f\u00f6r waaren faan Euroopa, det wiar kluader, man uk woopens an alkohol. Uun Madel- an Nuurdameerikoo skul a slaawen do \u00fc\u00fcb en plantaaj werke an buumol an sokerraid uunbau. Jodiar r\u00e4 waaren kaam tu Euroopa an san diar widjer ferwerket wurden tu kluader an rum. Bi didiar \"triihukshanel\" haa uk flook nuurdfresk kopteins m\u00e4 fersiinet, diar uun d\u00e4\u00e4nsk of holuns siinsten foor.\n\nUk uun't Madlunsia j\u00e4\u00e4w't slaawerei. Diar san flooksis hanelskeb faan Nuurd- an Madeleuroopa auerf\u00e4\u00e4len wurden, an wan a slaawen ei freik\u00e4\u00e4ft wurd, do skul jo uun Nuurdafrikoo bliiw. En siamaan faan Oomram, di det so ging, wiar Hark Olufs. Hi k\u00fcd efter juaren oober frei kem, an h\u00e4\u00e4 apskrewen, wat hi belewet h\u00e4\u00e4.\n\nLuke uk diar \n\n Leewer duad \u00fcs Slaaw"